钦定古今图书集成/明伦汇编/闺媛典/第011卷 > 《古别离二首》前人
## 钦定古今图书集成/明伦汇编/闺媛典/第011卷 > 《古别离二首》前人

入室少情意，出门多路岐。黄鹤有归日，荡子无还时。
人谁无分命，妾身何太奇。君为《东南风》，妾作西北枝。
青楼邻里妇，终年画长眉。自倚对良匹，笑妾空罗帏。
郎本东家儿，妾本西家女。对门中道间，终谓无离阻。
岂知“中道间，遣作空闺主。”自是爱封侯，非关备胡虏。
知子去从军，何处无良人。